Na osnovu čl. 7, 15 i 16 Pravilnika o dodjeli novčanih sredstava za poboljšanje uslova stanovanja zaposlenih na Univerzitetu Crne Gore (Bilten UCG, br. 465/19, 476/19 i 486/20), Komisija za dodjelu novčanih sredstava za poboljšanje uslova stanovanja i za rješavanje stambenih potreba zaposlenih na Univerzitetu Crne Gore dodjelom novčanih sredstava (kredita), uz prethodno ovlašćenje Upravnog odbora Univerziteta Crne Gore, donosi

**ODLUKU**

1. RASPISUJE SE Oglas za dodjelu novčanih sredstava za poboljšanje uslova stanovanja zaposlenih na Univerzitetu Crne Gore.

2. Oglas će biti objavljen u Biltenu Univerziteta Crne Gore.

3. Oglas, sa obrascem Zahtjeva za dodjelu novčanih sredstava za poboljšanje uslova stanovanja zaposlenih na Univerzitetu Crne Gore, čini sastavni dio ove odluke.

4. Rok za podnošenje Zahtjeva za dodjelu novčanih sredstava za poboljšanje uslova stanovanja zaposlenih na Univerzitetu Crne Gore je 20 dana od dana objavljivanja Oglasa u Biltenu Univerziteta Crne Gore.

Broj: 01/13-170

Podgorica, 02.11.2020. godine

KOMISIJA ZA DODJELU NOVČANIH SREDSTAVA ZA POBOLJŠANJE USLOVA STANOVANJA I ZA RJEŠAVANJE STAMBENIH POTREBA ZAPOSLENIH NA UNIVERZITETU CRNE GORE DODJELOM NOVČANIH SREDSTAVA (KREDITA)

PREDSJEDNIK

Prof. dr Saša Mujović, s.r.

Na osnovu čl. 7, 15 i 16 Pravilnika o dodjeli novčanih sredstava za poboljšanje uslova stanovanja zaposlenih na Univerzitetu Crne Gore (Bilten UCG, br. 465/19, 476/19 i 486/20), Komisija za dodjelu novčanih sredstava za poboljšanje uslova stanovanja i za rješavanje stambenih potreba zaposlenih na Univerzitetu Crne Gore dodjelom novčanih sredstava (kredita),

**OGLAŠAVA**

**DODJELU NOVČANIH SREDSTAVA ZA POBOLJŠANJE**

**USLOVA STANOVANJA**

**ZAPOSLENIH NA UNIVERZITETU CRNE GORE**

1. Pravo podnošenja zahtjeva za dodjelu novčanih sredstava po ovom oglasu ima zaposleni sa punim radnim vremenom na Univerzitetu Crne Gore, ukoliko:

* ima riješeno stambeno pitanje (on i/ili član njegovog porodičnog domaćinstva ima stan u svojini, susvojini ili zajedničkoj svojini), u smislu Pravilnika o rješavanju stambenih potreba akademskog osoblja sa akademskim zvanjem i Pravilnika o rješavanju stambenih potreba saradnika, stručnog i neakademskog osoblja, a postoji potreba za poboljšanje uslova stanovanja;
* dostavi dokaz da stanuje u zgradi starijoj od 20 godina ili, ako stanuje u zgradi čija je starost do 20 godina, dostavi premjer i predračun planiranih radova za poboljšanje uslova stanovanja, sačinjene od ovlašćenog subjekta.
* Zaposleni sa punim radnim vremenom, u smislu člana 2 Pravilnika o dodjeli novčanih sredstava za poboljšanje uslova stanovanja zaposlenih na Univerzitetu Crne Gore (Bilten UCG, br. 465/19, 476/19 i 486/20) (u daljem tekstu: Pravilnik) i ovog oglasa su lica sa akademskim i naučnim zvanjem, neakademsko i stručno osoblje, i to: redovni profesor, naučni savjetnik, vanredni profesor, viši naučni saradnik, docent, naučni saradnik, profesor visoke stručne škole sa doktoratom, predavač visoke stručne škole sa doktoratom, viši stručni saradnik, stručni saradnik, viši lektor, lektor, viši laborant, laborant, neakademsko osoblje.

2. Ukupan iznos raspoloživih sredstava opredijeljen za dodjelu novčanih sredstava po ovom oglasu iznosi 800.000,00 eura (osamstotinahiljada) za sve kategorije zaposlenih iz tačke 1 ovog oglasa (60% za akademsko/naučno osoblje sa akademskim/naučnim zvanjem i 40% za stručno i neakademsko osoblje.

Pod poboljšanjem uslova stanovanja podrazumijeva se izvođenje radova na zgradi, odnosno stanu, kao što su: popravka ili zamjena vitalnih djelova zgrade (krov, temelj, fasada, instalacije, izolacije, i slično), kao i ostali radovi koji se izvode u cilju poboljšanja kvaliteta življenja.

3. Zahtjev za dodjelu novčanih sredstava za poboljšanje uslova stanovanja podnosi se Komisiji za dodjelu novčanih sredstava za poboljšanje uslova stanovanja i za rješavanje stambenih potreba zaposlenih na Univerzitetu Crne Gore dodjelom novčanih sredstava (kredita), u roku od 20 dana od dana objavljivanja ovog oglasa u Biltenu Univerziteta Crne Gore.

4. Zahtjev za dodjelu novčanih sredstava za poboljšanje uslova stanovanja podnosi se u pisanoj formi, na tipskom obrascu, koji je objavljen na veb sajtu Univerziteta Crne Gore: [www.ucg.ac.me](http://www.ucg.ac.me).

5. Podnosilac zahtjeva je dužan da uz zahtjev priloži sve dokaze neophodne za utvrđivanje ispunjenosti uslova za poboljšanje uslova stanovanja i utvrđivanja broja bodova, u skladu sa odredbama Pravilnika, i to:

* odluku o izboru u akademsko ili naučno zvanje,
* ugovor o radu,
* dokaz o prebivalištu,
* kopiju lične karte,
* svojeručno potpisanu izjavu zaposlenog o stanu u kojem živi i mjestu stanovanja,
* dokaz o pravu svojine, susvojine ili zajedničke svojine zaposlenog i članova njegovog porodičnog domaćinstva na stanu/stanovima, odnosno stambenoj zgradi/stambenim zgradama na teritoriji Crne Gore (list nepokretnosti i uvjerenje o (ne)posjedovanju označenih prava na teritoriji Crne Gore), kao i dokaz o osnovu i vremenu sticanja prava na nepokretnosti (ukoliko taj podatak nije sadržan u listu nepokretnosti),
* dokaz o starosti zgrade u kojoj stanuje (ukoliko taj podatak nije sadržan u listu nepokretnosti),
* dokaz o broju članova porodičnog domaćinstva zaposlenog, sa podacima o srodstvu, starosti, zanimanju, izdatim od nadležnog organa (ovjerena izjava o kućnoj zajednici, izvodi iz matičnog registra rođenih (za djecu), izvod iz matičnog registra vjenčanih za bračne supružnike, odnosno odgovarajući dokaz o vanbračnoj zajednici; uvjerenje o zanimanju bračnog/vanbračnog supružnika),

(Napomena: Pod članom porodičnog domaćinstva, smatraju se bračni supružnik, maloljetna djeca, punoljetna djeca, ako su roditelji, po zakonu, obavezni da ih izdržavaju, kao i vanbračni supružnik iz vanbračne zajednice koja proizvodi pravno dejstvo u skladu sa Porodičnim zakonom),

* dokaz o studiranju člana porodičnog domaćinstva,
* dokaz o radnom stažu zaposlenog (izdaje poslodavac),
* uvjerenje poslodavca o značaju poslova iz člana 11 Pravilnika,
* dokaz o (ne)ostvarivanju prava na kredit za rješavanje stambene potrebe ili za poboljšanje uslova stanovanja ili dodjeli stana, od strane zaposlenog ili bračnog/vanbračnog druga, na Univerzitetu, odnosno organizacionoj jedinici Univerziteta, sa odgovarajućim ugovorima ili drugim ispravama o dodjeli stana, novčanih sredstava (kredita) za rješavanje stambene potrebe i/ili poboljšanje uslova stanovanja (dokaze izdaje Univerzitet Crne Gore i organizaciona jedinica.
* premjer i predračun planiranih radova za poboljšanje uslova stanovanja, sačinjene od ovlašćenog subjekta- privrednog društva koje ima licencu za projektovanje i izvođenje radova u skladu sa članom 122 Zakona o planiranju i izgradnji objekata ("Službeni list Crne Gore", br. 64/17, 44/18, 63/18 i 82/20) (ukoliko zaposleni stanuje u zgradi čija je starost do 20 godina.

**Napomena: dokazi se podnose u originalu ili kopiji ovjerenoj kod nadležnog organa, a moraju biti izdati u vrijeme važenja ovog oglasa**. **Zaposleni obavezno sačinjava i predaje i spisak dokumentacije koju dostavlja uz Zahtjev.**

6. Zahtjev koji nije podnešen u roku koji je određen u oglasu, odbiće se kao neblagovremen.

7. Zahtjev koji je nepotpun i/ili uz koji su priloženi nepotpuni dokazi, odbaciće se.

8. Zahtjev i dokazi koji sadrže netačne podatke odbaciće se.

9. Izmijenjene okolnosti, nakon isteka posljednjeg dana roka za podnošenje zahtjeva, ne uzimaju se u obzir.

10. Saglasno Planu za rješavanje stambenih potreba zaposlenih na Univerzitetu Crne Gore, dodjelom novčanih sredstava (kredita) za rješavanje stambene potrebe i dodjelom novčanih sredstava za poboljšanje uslova stanovanja, maksimalan iznos novčanih sredstava koji se može dodijeliti zaposlenom je 10.000,00 eura (desethiljada) u bruto iznosu.

11. Korisnik novčanih sredstava je u obavezi da vrati Univerzitetu najmanje 30% dodijeljenih sredstava.

12. Povoljniji uslovi za vraćanje novčanih sredstava su:

* otplata novčanih sredstava na jednake mjesečne rate, u trajanju od 10 godina, odnosno do ostvarivanja prava na penziju po sili zakona;
* umanjenje iznosa novčanih sredstava u visini od 5% za svaku godinu radnog staža, a najviše do 70% vrijednosti dodijeljenog kredita.

Ukoliko korisnik novčanih sredstava povraćaj sredstava Univerzitetu vrši jednokratnim davanjem, istovremeno sa uplatom dodijeljenih sredstava, visina sredstava koja se vraćaju (najmanje 30% dodijeljenih sredstava) se umanjuje za dodatnih 5%.

Novčana sredstva se dodjeljuju beskamatno.

13. Ukoliko dva ili više zaposlenih imaju jednak broj bodova na rang listi, prioritet u dodjeli sredstava određuje se prema redosljedu utvrđenih kriterijuma:

* -značaj poslova;
* -radni staž;
* -prethodno rješavanje stambene potrebe.

Broj: 01/13-170/1

Podgorica, 02.11.2020. godine

KOMISIJA ZA DODJELU NOVČANIH SREDSTAVA ZA POBOLJŠANJE USLOVA STANOVANJA I ZA RJEŠAVANJE STAMBENIH POTREBA ZAPOSLENIH NA UNIVERZITETU CRNE GORE DODJELOM NOVČANIH SREDSTAVA (KREDITA)

PREDSJEDNIK

Prof. dr Saša Mujović, s.r.